**MEGHÍVÓ**

**A Budapesti Szakmatámogatási Hálózat Idősek Alapellátása Csoportjának workshopjára**

**Tisztelt Intézményvezető Asszony! Tisztelt Intézményvezető Úr!**

Az Újbudai Szociális Szolgálat nevében meghívom Önt és érdeklődő munkatársait az Idős Emberek Budapesti Szociális Alapellátási Szakmatámogatási Csoportja következő workshopjára.

A workshop témája:

**A családon belül előforduló idősbántalmazás és az idős emberekre specializált bűncselekmények. Mit tehetünk?**

**Ideje**: 2023. 03. 29. 9.30– 12.00 óráig.

**Helyszíne:** Újbudai Szociális Szolgálat, Budapest, 1119 Keveháza utca 6.

Az idősbántalmazás a családon belül előforduló agresszió leginkább rejtett, feltáratlan területe mikroszinten és társadalmi szinten egyaránt. Sokkal kevesebb társadalmi és szakmai figyelem vetül rá, mint a gyerekbántalmazásra vagy a párkapcsolati erőszakra, és nem kurrens téma, mint a metoo mozgalom. Mi, az alapszolgáltatások dolgozói azonban ott vagyunk a frontvonalban, ahol találkozhatunk furcsa helyzetekkel, gyanús ütésnyomokkal, zavart viselkedéssel. Az idős emberekre specializált egyéb bűncselekményekkel éppen fordított a helyzet, szinte arányuknál is ismertebbek, így talán a kelleténél több szorongást okoznak.

Kérdés, hogy van-e egyáltalán, és ha igen, mi a szociális alapszolgáltatásoknál dolgozók lehetősége és felelőssége a megelőzés és a potenciális áldozatok védelme, biztonsága megóvásában?

A workshop célja a családon belüli idősbántalmazás és az idős emberekre specializált bűncselekmények formáinak, felismerésének, megelőzésének feltérképezése, a résztvevők tapasztalataira és néhány jó nemzetközi gyakorlatra is támaszkodva.

**Előadók**

Szabó Richárd r.hadnagy, bűnmegelőzési előadó, Budapest XI. kerületi Rendőrkapitányság

Szabó Judit Ágnes szociológus, szociálpolitikus, szociális munkatárs, USZOSZ.

Budapest, 2023. 03. 06.

Üdvözlettel:

Szabó Judit Ágnes Mátics Katalin

szociális munkatárs intézményvezető